**Úradná správa č. 5 z 17.08.2023**

**Správy TMK**

Technický úsek SFZ v spolupráci s ObFZ Trebišov organizuje **školenie UEFA C licencie** v Trebišove v termíne **od 24.8. do 05.11.2023**. Školenie bude prebiehať dištančnou formou cez Teams (13-krát) a kontaktnou formou v Slovenskom Novom Meste (4-krát) a v Trebišove (1-krát). **Prihlásiť sa** na školenie je možné **do 18.8.2023** cez online prihlášku na stránke: [https://ticketing.futbalsfz.sk](https://ticketing.futbalsfz.sk/) na prihlásenie musíte byť registrovaný v <https://my.sportnet.online/.>

**Správy KR**

**Ospravedlnenia**: Filip Takáč - zápasy hrané v piatok

**Správy ŠTK**

1. ŠTK pripomína FK povinnosť predložiť na sekretariát ObFZ nové **potvrdenia o povolení hráča štartovať vo vyššej vekovej kategórii**. Platnosť potvrdenia je jeden kalendárny rok.

2. ŠTK pripomína pred štartom súťažného ročníka FK **registráciu funkcionárov v ISSF** (hlavný usporiadateľ, tréner, vedúci družstva, zdravotník, videotechnik, atď.). Funkcionári musia byť nahratí v ISSF osobitne pre každé jedno družstvo (dospelí, mládež) nanovo na súťažný ročník 2023/24.

3. ŠTK žiada FK, ktoré prihlásili svoje družstvá do **IV. ligy U13**, aby obratom nahlásili podaním na ŠTK cez ISSF **akými prenosnými futbalovými bránami** disponujú (rozmer - 5m x 2m, 3m x 2m, materiál, spôsob bezpečného ukotvenia počas zápasu).

4. ŠTK schvaľuje **dohodu o spoločnom družstve mládeže** podľa SP čl. 26 medzi TJ Družstevník Malý Horeš a OFK Biel v kategórii U15 pre súťaž IV. liga U15 ObFZ Trebišov.

5. ŠTK schvaľuje **zmeny termínov a miest konania stretnutí** po vzájomnej dohode:

- 1. kolo VII. ligy FK v Nižnom Žipove - TJ Internacionál Hraň v obrátenom poradí, t.j. 20.08.2023 v Hrani a 31.03.2024 v Nižnom Žipove, N. Žipov 20 €

6. ŠTK berie na vedomie **zmenu názvu klubu Sečovské Sov(ičk)y na ŠK Strix Sečovce**.

7. ŠTK schvaľuje termín domácich stretnutí **ŠK Strix Sečovce** v kategórii **U13 na sobotu o 10:00 hod.** (okrem domácich zápasov s FK Tatran Úpor - kolízia stretnutí kategórií U13 a U15).

8. ŠTK berie na vedomie **odhlásenie sa družstva TJ Družstevník Plechotice zo súťaže VII. liga** dospelých ObFZ Trebišov, súperi vo vyžrebovaní majú voľno. Do pozornosti DK.

**Správy DK**

**2023/24-001** DK trestá FK Plechotice finančnou pokutou 300 € + poplatok 10 € (Rozpis ObFZ Trebišov Ak1)

**Správy sekretariátu**

1. Sekretariát pripomína futbalovým klubom možnosť čerpania **kreditov cez e-shop** SFZ do 30.11.2023.

2. **Novelizované poriadky SFZ** (disciplinárny, súťažný, registračný a prestupový) sú zverejnené na stránke [www.obfztv.sk](http://www.obfztv.sk) v sekcii Futbalové normy.

3. Aktuálny **Rozpis súťaží ObFZ Trebišov na súťažný ročník 2023/24** nájdete na stránke [www.obfztv.sk](http://www.obfztv.sk) v časti Rozpis súťaží ObFZ.